|  |  |  |
| --- | --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  ΥΠΟΥΡΓΕΙΟ ΠΑΙΔΕΙΑΣ ΕΡΕΥΝΑΣ  ΚΑΙ ΘΡΗΣΚΕΥΜΑΤΩΝ  ΠΕΡΙΦΕΡΕΙΑΚΗ ΔΙΕΥΘΥΝΣΗ Α/ΘΜΙΑΣ & Β/ΜΙΑΣ ΕΚΠ/ΣΗΣ ΚΕΝΤΡΙΚΗΣ ΜΑΚΕΔΟΝΙΑΣ  ΓΡΑΦΕΙΟ ΣΧΟΛΙΚΩΝ ΣΥΜΒΟΥΛΩΝ  ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ  ΝΟΜΟΥ ΧΑΛΚΙΔΙΚΗΣ  **Σχολικός Σύμβουλος Φ.Α**  **Πατμάνογλου Στέλιος**  **Ταχ. Δ/νση:** Ασκληπιού & Χαρ. Τρικούπη 34  **Ταχ. Κωδ. :** 63100 Πολύγυρος  **Τηλέφωνο :** 2371021156  **Fax:** 2371021174  **e-mail Γραφείου:**  grssdidechal@sch.gr  **e-mail Δ/νσης:**  [mail@dide.chal.sch.gr](mailto:mail@dide.chal.sch.gr)  **Κιν. Τηλ. Συμβ :** 2310231645- 6944343359  **e-mail:**  [patman@sch.gr](mailto:patman@sch.gr)  **Site :** <https://sites.google.com/site/steliospatmanoglou/> |  | **Πολύγυρος, 03/04/2017**    Αριθμ. Πρωτ : 127  **ΠΡΟΣ:**  ***Όλες τις Σχολικές Μονάδες της Αν. Θεσσαλονίκης και του Ν. Χαλκιδικής (Δημοτικά, Γ/σια, Λ/κ &Επαλ)***  ***δια μέσω Δ/νσεων*** |

**Θέμα:** **«Κάθε τόπος μια ιστορία, κάθε ιστορία ένας χορός,**

**πρόσκληση Εκπαιδευτικών ΠΕ11 σε επιμορφωτική βιωματική ημερίδα»**

***Έγκριση Περιφερειακής Δ/νσης : για την Α/θμια 7781/28-3-2017&Β/θμια7670/28-3-2017***

Αγαπητές/οι συναδέλφισσες/οι,

Όλοι γνωρίζουμε για τους παραδοσιακούς χορούς, όλοι έχουμε χορέψει με το άκουσμα ενός κλαρίνου, μιας λύρας με ένα σαντούρι, κανονάκι, ούτι κ.ά., μουσικά όργανα, γιατί οι ήχοι αυτών των οργάνων, κυλάνε μέσα στο αίμα μας και στο άκουσμά τους ξυπνά ο Έλληνας. Οι ελληνικοί παραδοσιακοί χοροί είναι αναρίθμητοι, δεν έχουν τέλος.

Κάθε περιοχή της Ελλάδας έχει τους δικούς της χορούς, οι οποίοι διαφέρουν ακόμη και από χωριό σε χωριό. Αυτή η διαφορά των χορών οφείλεται σε λόγους όπως ο τρόπος ζωής των κατοίκων, το κλίμα, οι πόλεμοι, οι καταστροφές και άλλοι.

Πολλά τα οφέλη αυτών των χορών στην ανάπτυξη των παιδιών και την διαμόρφωση του χαρακτήρα τους, μέσα από τον οποίο εκφράζονται έντονα συναισθήματα για τον τόπο, το λαό, την ιστορία του, τη λεβεντιά του, καλλιεργείτε το σώμα και ο νους.

Οι παραδοσιακοί μας χοροί μας είναι ο πιο σημαντικός κρίκος με την ιστορία κάθε τόπου με τις παραδόσεις, μας προσφέρουν επικοινωνία, ψυχαγωγία, άσκηση και εκπαίδευση.

Η εκπαίδευση των μαθητών στους παραδοσιακούς χορούς είναι η ιστορία κάθε τόπου, η μάθηση των βημάτων, η διδασκαλία των κινήσεων, η μεθοδολογία και οι τρόποι μάθησης.


Γι αυτό σας καλώ στην ημερίδα που διοργανώνω με θέμα ***«Κάθε τόπος μια ιστορία, κάθε ιστορία ένας χορός»***, την ***Πέμπτη 27 Απριλίου 2017*** και ώρα **11:30΄**με **14:15**΄μ.μ., στο κλειστό γυμναστήριο της **Γερμανικής Σχολής Θεσσαλονίκης**, με εισηγήτρια την ***κα. Τερζητάνου Χαρίκλεια*** υπεύθυνη πολιτιστικών θεμάτων Α/θμιας εκπ/σης Αν. Θεσσαλονίκης στην διδασκαλία και μεθοδολογία των παραδοσιακών χορών, με απώτερο σκοπό τη διδασκαλία του παραδοσιακού χορού ως χαρακτηριστικό πολιτισμικό στοιχείο ενός τόπου, μέσα από ιστορίες, που αξιοποιούν στοιχεία της ιστορικής προέλευσης, εξέλιξης, λειτουργίας και σημασίας του χορού, καθώς και συνδυασμός μουσικοκινητικής, μερικής, μιμητικής και κινητικών μοτίβων.

Παρακαλούνται οι αγαπητοί συνάδελφοι Διευθυντές των σχολείων να ενημερώσουν **ενυπόγραφα** τους Κ.Φ.Α και να τους **διευκολύνουν στη συμμετοχή**.

Οι συνάδελφοι θα **προσέλθουν** με αθλητική ενδυμασία διότι η ημερίδα θα είναι βιωματική με ζωντανή μουσική υπόκρουση ***από εξαιρετικούς συναδέλφους ΠΕ11.***

Η συμμετοχή των συναδέλφων Ε.Φ.Α. θα γίνει χωρίς δαπάνη για το δημόσιο.

**Ο Σχολικός Σύμβουλος Φ.Α**



Πατμάνογλου Στυλιανός

Αν. Θεσσαλονίκης & Ν. Χαλκιδικής